Neuvoston asetus (EY) N:o 192/98, annettu 20 päivänä tammikuuta 1998, riisin yhteisestä markkinajärjestelystä annetun asetuksen (EY) N:o 3072/95 ja siemenalan yhteisestä markkinajärjestelystä annetun asetuksen (ETY) N:o 2358/71 muuttamisesta



Virallinen lehti nro L 020 , 27/01/1998 s. 0016 - 0017



NEUVOSTON ASETUS (EY) N:o 192/98, annettu 20 päivänä tammikuuta 1998, riisin yhteisestä markkinajärjestelystä annetun asetuksen (EY) N:o 3072/95 ja siemenalan yhteisestä markkinajärjestelystä annetun asetuksen (ETY) N:o 2358/71 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että olisi laajennettava asetuksen (EY) N:o 3072/95 (4) 6 artiklassa perustettu korvausjärjestelmä koskemaan kylvämiseen tarkoitetun raakariisin (paddyriisin) viljelijöitä; mainitun asetuksen 3 artiklassa säädetyn interventiohintojen tason alenemisesta johtuva hintojen lasku vaikuttaa kylvämiseen tarkoitetun riisin hintaan; jollei asianmukaista korvausta ole, on vaarana, että varmennettujen siementen käyttö vähenee ja riisin laatu huononee, kylvämiseen tarkoitettu riisi olisi sisällytettävä asetuksen (EY) N:o 3072/95 kattamiin tuotteisiin ainoastaan siinä tarkoituksessa, että se tulee korvausjärjestelmän piiriin; on muistettava, että kyseiselle tuotteelle myönnetään siementen tuotantoon tarkoitettua tukea asetuksen (ETY) N:o 2358/71 (5) säännösten mukaisesti, asetuksen (EY) N:o 3072/95 3 artiklassa vahvistetaan paddyriisille sama interventiohinta markkinointivuodeksi 1999/2000 ja sitä seuraaviksi markkinointivuosiksi; olisi säädettävä, että kyseisen asetuksen 6 artiklan 1 kohdassa vahvistetut korvaussummat pysyvät vastaavasti samalla tasolla markkinointivuonna 1999/2000 ja sitä seuraavina markkinointivuosina, edellä mainitun asetuksen 6 artiklan 4 kohdan mukaisesti korvausjärjestelmän soveltaminen perustuu tuottajajäsenvaltion ilmoittamaan pinta-alaan; tämän vuoksi olisi säädettävä, että kyseinen jäsenvaltio päättää vähennyksistä, jotka tehdään, jos ilmoitettu pinta-ala ylitetään, asetuksen (EY) N:o 3072/95 6 artiklan 5 kohdassa säädetään jäsenvaltioiden tiedonannoista, joiden on perustuttava tuottajien ja jalostajien tekemiin ilmoituksiin; tätä säädöstä on syytä muuttaa siten, että kaikki viittaukset kansalliseen perusalaan poistetaan, vaikuttaa taloudellisesti perustellulta asettaa vientituen myöntämisen edellytykseksi, että tuotteen todistetaan olevan kokonaisuudessaan peräisin yhteisöstä yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (6) mukaisesti, tätä velvoitetta ei sovelleta edelleen vietäessä, ja laajennettaessa korvausjärjestelmä koskemaan kylvämiseen tarkoitettua riisiä riisin siementen markkinoiden tasapainon varmistamiseksi ja erityisesti sen varmistamiseksi, että niiden myyntimahdollisuudet ovat edelleen suhteessa asetuksen (EY) N:o 3072/95 6 artiklassa säädettyyn perusalaan, vaikuttaa perustellulta perustaa riisin siementen tuotantoa vakauttava mekanismi; olisi säädettävä, että korvausjärjestelmän laajentamisen ja vakautusmekanismin perustamisen täytäntöönpano aloitetaan markkinointivuoden 1998/99 alussa, ON ANTANUT SEURAAVAN ASETUKSEN: 1 artikla Muutetaan asetus (EY) N:o 3027/95 seuraavasti: 1) 1 artiklassa: a) korvataan 1 kohta seuraavasti: "1. Riisin yhteinen markkinajärjestely sisältää hinta- ja kauppajärjestelmän ja koskee seuraavia tuotteita: >TAULUKON PAIKKA> , b) lisätään kohta seuraavasti: "3. Tätä asetusta sovelletaan CN-koodiin 1006 10 10 kuuluvaan kylvämiseen tarkoitettuun raakariisiin (paddyriisiin) ainoastaan 6 artiklassa säädetyn korvausjärjestelmän osalta.", 2) 6 artiklassa: a) 3 kohdassa: korvataan taulukon neljännen sarakkeen otsikko seuraavasti: "1999/2000 ja seuraavat markkinointivuodet" b) 5 kohdassa: i) korvataan toiseksi viimeinen alakohta seuraavasti: "Edellistä alakohtaa sovellettaessa kyseinen jäsenvaltio määrittää korvauksen maksussa sovellettavan alennuksen ennen tämän asetuksen 22 artiklassa säädettyä menettelyä noudattaen vahvistettua määräpäivää. Jäsenvaltio antaa asiasta mahdollisimman nopeasti ennakkoilmoituksen komissiolle.", ii) poistetaan viimeisen alakohdan alusta sanat "jokaisen perusalansa osalta"., 3) 13 artiklassa: a) korvataan 12 kohdan ensimmäisen alakohdan ensimmäinen luetelmakohta seuraavasti: "- ovat kokonaisuudessaan peräisin yhteisöstä asetuksen (EY) N:o 2913/92 23 artiklan mukaisesti, lukuun ottamatta 13 kohdan soveltamista,", b) korvataan 13 kohdan ensimmäinen alakohta seuraavasti: "Vientitukea ei myönnetä kolmansista maista tuodulle ja edelleen kolmansiin maihin vietävälle riisille, paitsi jos viejä todistaa, että: - vietävä tuote on sama kuin aikaisemmin tuotu, - kaikki tuontitullit on kannettu luovutettaessa tuote vapaaseen liikkeeseen.". 2 artikla Lisätään asetuksen (ETY) N:o 2358/71 3 artiklaan kohta seuraavasti: "4 a. Tukikelpoinen riisin siementen enimmäismäärä yhteisössä vahvistetaan 5 kohdassa tarkoitetulla menettelyllä. Määrä jaotellaan tuottajajäsenvaltioittain." 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Edellä 1 artiklan 1 kohtaa sovelletaan kuitenkin 1 päivästä syyskuuta 1998 sekä 2 artiklaa 1 päivästä heinäkuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä tammikuuta 1998. Neuvoston puolesta J. CUNNINGHAM Puheenjohtaja (1) EYVL C 312, 14.10.1997, s. 18 (2) Lausunto annettu 14 päivänä tammikuuta 1998 (sitä ei ole vielä julkaistu virallisessa lehdessä). (3) Lausunto annettu 10.12.1997 (sitä ei ole vielä julkaistu virallisessa lehdessä). (4) EYVL L 329, 30.12.1995, s. 18, asetus sellaisena kuin se on muutettuna asetuksella (EY) N:o 613/97 (EYVL L 94, 9.4.1997, s. 1). (5) EYVL L 246, 5.11.1971, s. 1, asetus sellaisena kuin se on viimeksi muutettuna asetuksella (EY) N:o 3290/94 (EYVL L 349, 31.12.1994, s. 105). (6) EYVL L 302, 19.10.1992, s. 1, asetus sellaisena kuin se on viimeksi muutettuna asetuksella (EY) N:o 82/97 (EYVL L 17, 21.1.1997, s. 1).